ᱵᱤᱡᱚᱭᱣᱟᱰᱟ

ᱵᱤᱡᱚᱭᱣᱟᱰᱟ ᱫᱚ (ᱢᱟᱲᱟᱝ ᱵᱮᱡᱽᱣᱟᱰᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱠᱨᱤᱥᱱᱟ ᱦᱚᱱᱚᱛ ᱨᱮ ᱤᱱᱫᱽᱨᱚᱠᱤᱞᱟᱫᱽᱨᱤ ᱵᱩᱨᱩ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱥᱟᱢᱟᱝ ᱜᱷᱟᱴ ᱨᱮᱱᱟᱜ ᱵᱩᱨᱩ ᱛᱮ ᱮᱛᱮᱫ ᱟᱠᱟᱱᱟ ᱠᱨᱤᱥᱱᱚ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱚᱛᱱᱚᱜ ᱞᱮᱠᱟᱛᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱛᱟᱞᱢᱟ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱠᱚᱢᱮᱨᱥᱤᱭᱟᱞ, ᱨᱟᱡᱽ ᱟᱹᱨᱤ., ᱥᱮᱪᱮᱫᱚᱜ ᱟᱨ ᱢᱤᱰᱤᱭᱟ ᱨᱟᱡᱽᱜᱟᱲ ᱞᱮᱠᱟᱛᱮ ᱰᱤᱥᱠᱨᱟᱭᱤᱵᱽ ᱦᱩᱭᱩᱜ ᱟᱠᱟᱱᱟ, ᱥᱤᱧᱚᱛ ᱨᱮᱱᱟᱜ ᱒᱗ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ, ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮ ᱞᱚᱜᱚᱱ ᱵᱟᱲᱦᱟᱣ ᱥᱚᱦᱚᱨ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱠᱟᱱᱟ ᱾ ᱱᱤᱭᱟᱹ ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱧᱩᱛᱩᱢᱟᱱ ᱟᱨ ᱧᱩᱛᱩᱢᱟᱱ ᱢᱚᱱᱫᱤᱨ ᱠᱷᱚᱱ ᱫᱚ ᱢᱤᱫᱴᱟᱹᱝ, ᱦᱤᱱᱫᱩ ᱫᱮᱵᱤ ᱭᱟᱜ ᱠᱟᱝᱠᱟ ᱫᱩᱨᱜᱟᱹ ᱢᱚᱱᱫᱤᱨ, ᱞᱟᱹᱜᱤᱫ ᱛᱮ ᱢᱤᱫ ᱵᱚᱸᱜᱟ ᱛᱷᱟᱱ ᱠᱚ ᱢᱟᱱᱟᱣᱟ ᱾ ᱱᱚᱣᱟ ᱯᱩᱥᱠᱟᱨᱟᱢ (ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱥᱤᱧᱚᱛ ᱨᱮ ᱢᱤᱫᱴᱟᱹᱝ ᱜᱟᱰᱟ ᱵᱚᱸᱜᱟ ᱫᱷᱚᱨᱢᱤᱠ) ᱠᱨᱤᱥᱱᱚ ᱜᱟᱰᱟ ᱨᱮᱱᱟᱜ ᱫᱷᱚᱨᱢᱤᱠ ᱢᱮᱡᱽᱵᱟᱱ (host) ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱟᱱᱟ ᱾

 ᱚᱛᱱᱚᱜ 
ᱵᱤᱡᱚᱭᱣᱟᱰᱟ ᱫᱚ ᱠᱨᱤᱥᱱᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱵᱩᱨᱩ ᱟᱨ ᱠᱮᱱᱟᱞ ᱤᱫᱤ ᱛᱮ ᱮᱥᱮᱫ ᱟᱠᱟᱫᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱚᱢᱚᱨᱟᱵᱚᱛᱤ ᱠᱷᱚᱱ ᱑᱘.᱕ ᱠᱤᱞᱚᱢᱤᱴᱚᱨ (᱑᱑.᱕ ᱢᱤᱞ) ᱢᱮᱱᱟᱜᱼᱟ ᱾ ᱟᱨ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱑᱑ ᱢᱤᱴᱚᱨ (᱓᱖ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱯᱨᱚᱠᱟᱥᱟᱢ ᱵᱟᱨᱟᱡᱽ ᱡᱟᱞᱟᱯᱩᱨᱤ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱠᱷᱚᱱ ᱚᱸᱰᱚᱠ ᱟᱠᱟᱱᱟ ᱯᱮ ᱜᱟᱰᱟ ᱼ ᱮᱞᱩᱨᱩ, ᱵᱟᱱᱫᱟᱨ ᱟᱨ ᱨᱚᱭᱣᱮᱥ ᱼ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱡᱤᱱ ᱠᱟᱱᱟ ᱾

 ᱦᱚᱲ ᱞᱮᱠᱷᱟ 
ᱥᱚᱦᱚᱨ ᱫᱚ ᱯᱚᱱᱚᱛ ᱨᱮ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱟᱨ ᱫᱷᱟᱹᱨᱛᱤ ᱨᱮ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱛᱮᱭᱟᱨ ᱴᱚᱴᱷᱟ ᱠᱟᱱᱟ, ᱚᱠᱟᱨᱮ ᱓᱑,᱒᱐᱐ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱩᱠᱩ ᱦᱚᱲ ᱮᱞ ᱫᱚ ᱑᱐,᱒᱑,᱘᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱫᱚ ᱕᱒᱔,᱙᱑᱘ ᱟᱨ ᱛᱤᱨᱞᱟᱹ ᱫᱚ ᱕᱒᱓,᱓᱒᱒ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱙᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱞᱟᱹᱜᱤᱫ ᱼ ᱙᱔᱐ ᱜᱚᱴᱟ ᱑᱐᱐᱐ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱰᱮᱦᱮᱨ ᱾ ᱙᱒,᱘᱔᱘ ᱜᱤᱫᱽᱨᱟᱹ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱗,᱕᱗᱒ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱔᱕,᱒᱖᱖ ᱠᱩᱲᱤ ᱠᱤ ᱛᱟᱦᱮᱸ ᱠᱟᱱᱟ ᱙᱕᱑ ᱜᱚᱴᱟ ᱑᱐᱐᱐ ᱡᱟᱱᱟᱝ ᱡᱟᱹᱱᱤ ᱾ ᱥᱮᱪᱮᱫ ᱫᱚᱨ ᱫᱚ ᱘᱒.᱕᱙% (ᱠᱚᱲᱟ ᱘᱖.᱒᱕%; ᱛᱤᱨᱞᱟᱹ ᱗᱘.᱙᱔%) ᱗᱘᱙,᱐᱓᱘ ᱥᱮᱪᱮᱫ ᱠᱚ ᱥᱟᱶ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱓.᱐᱐% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾

 ᱯᱟᱹᱨᱥᱤ ᱟᱨ ᱫᱷᱚᱨᱚᱢ 

 ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ 

 ᱫᱤᱥᱩᱣᱟᱹ ᱦᱮᱡ ᱥᱮᱱ 
ᱤᱱᱴᱨᱟᱼᱥᱚᱦᱚᱨ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱯᱩᱭᱞᱩ ᱢᱚᱰ ᱥᱚᱦᱚᱨ ᱵᱟᱥ ᱟᱨ ᱳᱴᱚ ᱨᱤᱠᱥᱟ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ,  ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱮᱢᱟᱱ ᱵᱮᱵᱚᱥᱛᱟ ᱢᱚᱴᱚᱨᱥᱟᱭᱠᱤᱞ, ᱥᱟᱭᱞᱤᱞ ᱨᱤᱠᱥᱟ ᱟᱨ ᱥᱟᱭᱠᱤᱞ ᱢᱮᱱᱟᱜᱼᱟ ᱾ 
ᱯᱚᱱᱰᱤᱛ ᱱᱮᱦᱨᱩ ᱵᱟᱥ ᱥᱴᱮᱥᱚᱱ ᱟᱨ ᱵᱤᱡᱚᱭᱣᱟᱰᱟ ᱨᱮᱞᱣᱮ ᱥᱴᱮᱥᱚᱱ ᱥᱚᱲᱚᱠ ᱟᱨ ᱨᱮᱞ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱢᱩᱬ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱪᱟᱪᱞᱟᱣ ᱢᱮᱱᱟᱜᱼᱟ ᱾ ᱯᱚᱸᱰᱤᱛ ᱱᱮᱦᱨᱩ ᱵᱟᱥ ᱥᱴᱮᱥᱚᱱ APSRTC ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱚᱠᱚᱭ ᱥᱤᱧᱚᱛ ᱨᱮᱱᱟᱜ ᱯᱩᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱵᱤᱡᱤ ᱵᱟᱥ ᱛᱟᱨᱢᱤᱞ ᱞᱮᱠᱟᱛᱮ ᱛᱷᱟᱱ ᱮᱢ ᱟᱠᱟᱱᱟ ᱾ APSRTC ᱨᱮᱱᱟᱜ ᱥᱚᱦᱚᱨ ᱰᱤᱵᱤᱡᱚᱱ ᱟᱵᱷᱨᱮᱜᱽ ᱓᱐᱐,᱐᱐᱐ ᱫᱤᱱᱟᱹᱢ ᱦᱤᱞᱚᱜ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱔᱕᱐ ᱵᱟᱥ ᱪᱟᱪᱞᱟᱜ ᱠᱟᱱᱟ ᱾ ᱳᱴᱚᱱᱟᱜᱟᱨ ᱵᱟᱥ ᱴᱟᱨᱢᱤᱱᱟᱥ ᱟᱨ ᱥᱚᱦᱚᱨ ᱵᱟᱥ ᱜᱷᱟᱴ ᱨᱮᱱᱟᱜ ᱠᱟᱹᱢᱤ ᱥᱚᱦᱚᱨ ᱵᱟᱥ ᱥᱮᱵᱟ ᱞᱟᱹᱜᱤᱫ ᱛᱮ  ᱯᱩᱨᱟᱹᱣ ᱟᱠᱟᱱᱟ ᱾ ᱥᱚᱦᱚᱨ ᱵᱟᱥᱟᱸᱛ ᱰᱟᱦᱟᱨ, ᱮᱞᱩᱨᱩ ᱰᱟᱦᱟᱨ, ᱮᱢ.ᱡᱤ. ᱨᱚᱰ ᱨᱮᱱᱟᱜ ᱢᱩᱬ ᱰᱟᱦᱟᱨ ᱟᱨ ᱤᱵᱽᱨᱟᱦᱤᱢᱯᱟᱴᱱᱟᱢ, ᱠᱚᱱᱰᱟᱯᱟᱞᱞᱤ ᱟᱨ ᱱᱟᱱᱱᱟ ᱥᱚᱦᱚᱨ ᱨᱮᱱᱟᱜ ᱵᱟᱦᱨᱮ ᱮᱞᱟᱠᱟ ᱨᱮ ᱪᱟᱞᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Vijayawada Municipal Corporation website 



ᱛᱷᱚᱠ:Articles containing Telugu-language text
ᱛᱷᱚᱠ:Articles containing potentially dated statements from 2010
ᱛᱷᱚᱠ:All articles containing potentially dated statements
ᱛᱷᱚᱠ:Articles containing potentially dated statements from 2011
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ

ᱛᱷᱚᱠ:ᱠᱨᱤᱥᱱᱟ ᱦᱚᱱᱚᱛ ᱨᱮ ᱢᱚᱱᱰᱚᱞ ᱦᱮᱰᱠᱩᱣᱟᱴᱚᱨ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱴᱚᱴᱷᱟ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ